સમાચાર હું તમને આપું! આજના તાજ્જા સમાચાર એ છે કે સુરજદાદા પુર્વમાંથી ઉગ્યા છે. અને આજે બધા લોકોને વહેલી સવારથી કામકાજ અને સફાઈમાં લાગેલા (ખાસ કરીને નહાયેલા-ધોયેલા) જોઈને રાજીના રેડ છે. જોકે કદાચ રોજ જ રાજીના રેડ એટલે કે લાલ રંગના ઉગતા હોય તો ખબર નહિં. ગલીઓના અમુક ઘરોમાં ભજનની સીડી ગરબે ફરી રહી છે. મંદિરોમાં ભીડ લાગી ગઈ છે.અમુક આંગણાંમાં પાણી છંટાઈ ચૂક્યું છે અને રંગોળીઓને ફાઈનલ ટચ અપાઈ રહ્યો છે. વિદેશી નસલના શ્વાનો પોતાના દેશી નસલના માલિકને લઈને લટાર મારી આવ્યા છે.